Nos Petrus, domicellus, filius quondam domini Stephani de Bannens, militis, et Stephaneta, uxor dicti Petri, filia quondam domini Stephani de Bannens, dicti de La Planche, militis, notum facimus universis... quod nos, volontarii et spontanei, pro negotiis nostris videlicet expediendis et agendis, vendidimus, tradidimus, quittavimus et concessimus penitus et im perpetuum, titulo perfecte venditionis, sine spe revocationis et reclamationis a nobis et a nostris in posterum faciende, nobili viro Johanni de Cabilone, domino de Allato, et suis heredibus vel cui concesserit, quendam campum nostrum trium jugerum terre, situm in territorio seu finagio de Reveria, in loco qui dicitur Longemele, contiguum a parte una campo Petri, filii quondam Stephani de Reveria, et campo dictorum es Pepin, ex altera; item, quemdam campum nostrum duorum jugerum terre, situm in predicto territorio seu finagio, in loco qui dicitur Perriere, contiguum a parte una campo domini Hugonis de Bannens, militis, et Haymonis, dicti Bataillar, ex altera; vendiderunt insuper pro duodecim libris bonorum et expendibilium stephaniensium et decem solidis ejusdem monete, quas habuimus et recepimus a predicto nobili viro, tempore hujus venditionis, nomine precii, in pecunia numerata, et de hiis tenemus nos plenarie pro pagatis. De quibus duobus campis venditis nos devestimus et de iisdem predictum nobilem virum emptorem et suos investimus in possessionem corporalem vel quasi et veram inducendo; promittentes..; abrenunciantes... Ego vero predicta Stephaneta, per juramentum meum super sanctis Dei ewangeliis corporaliter prestitum, renuncio in hoc facto dotis ypothece, legis Julie et senatusconsulti velleyani beneficio et auxilio, certiorata materna lingua de vera que, confitens et dicens in veritate quod alibi mihi sufficienter cautum est super dote et donatione propter nuptias ante dictas. In cujus rei testimonium, nos, prefati conjuges Petrus, domicellus, et Stephaneta, sigillum religiosi viri domini Jacobi, abbatis Montis Sancte Marie, Cisterciensis ordinis, Bisuntine dyocesis, una cum sigillo domini Guidonis, curati de Bannens, presentibus litteris rogavimus et fecimus apponi... Actum anno Domini Mº ducentesimo octogesimo secundo, mense octobri.